KOMMISSIONENS FORORDNING (EF) Nr. 745/98 af 2. april 1998 om ændring af forordning (EF) nr. 1854/96 om opstilling af en liste over referencemetoder til analyse og kvalitetsvurdering af mælk og mejeriprodukter henhørende under den fælles markedsordning

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 804/68 af 27. juni 1968 om den fælles markedsordning for mælk og mejeriprodukter (1), senest ændret ved forordning (EF) nr. 1587/96 (2), særlig artikel 6, stk. 6, artikel 7, stk. 5, artikel 8, stk. 4, artikel 9, stk. 3, artikel 10, stk. 3, artikel 11, stk. 3, artikel 12, stk. 3, artikel 13, stk. 3, artikel 16, stk. 1 og 4, og artikel 17, stk. 14, og

ud fra følgende betragtninger:

I artikel 2, stk. 1, i Kommissionens forordning (EF) nr. 2721/95 af 24. november 1995 om opstilling af regler for anvendelsen af reference- og rutinemetoder til analyse og kvalitetsvurdering af mælk og mejeriprodukter henhørende under den fælles markedsordning (3) fastsættes, at der hvert år inden den 1. april skal opstilles en liste over de referencemetoder, som finder anvendelse for de i forordningens artikel 1 omhandlede analyser; listerne er fastsat ved Kommissionens forordning (EF) nr. 1854/96 (4), senest ændret ved forordning (EF) nr. 1997/97 (5); listen over referencemetoder bør ajourføres; bilaget til forordning (EF) nr. 1854/96 bør erstattes;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Mælk og Mejeriprodukter -

UDSTEDT FØLGENDE FORORDNING:

Artikel 1

Bilaget til forordning (EF) nr. 1854/96 affattes som angivet i bilaget til nærværende forordning.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 2. april 1998.

På Kommissionens vegne

Franz FISCHLER

Medlem af Kommissionen

(1) EFT L 148 af 28. 6. 1968, s. 13.

(2) EFT L 206 af 16. 8. 1996, s. 21.

(3) EFT L 283 af 25. 11. 1995, s. 7.

(4) EFT L 246 af 27. 9. 1996, s. 5.

(5) EFT L 282 af 15. 10. 1997, s. 13.

BILAG

»BILAG

LISTE OVER REFERENCEMETODER EFTER FORORDNING (EF) Nr. 2721/95 min. = minimum, max. = maximum, bilag = bilag til den nævnte forordning, A = udseende, F = lugt og smag, C = konsistens, M.S. = medlemsstat, IDF = International Dairy Federation, ISO = Den Internationale Standardiseringsorganisation, IUPAC = International Union of Pure and Applied Chemistry, ADPI = American Dairy Products Institute, SMP = skummetmælkspulver

>TABELPOSITION>

>TABELPOSITION>

Fodnoter til listen over EU-referencemetoder

Fodnote 1: Mælkefedtisolering som beskrevet i IDF-standard 6B:1989 (beskyttelse mod lys).

Fodnote 2: Der er ikke etableret nogen referencemetode.

Fodnote 3: Prøverne tilberedes efter IDF-standard 122C:1996 eller IDF-standard 73A:1985.

Fodnote 4: Inkubering i 48 timer ved 55 °C. Foranstaltninger skal tages mod udtørring af næringssubstratet.

Fodnote 5: % fedtfrit tørstof = % totalt tørstof - % fedtstof.

Fodnote 6: Smørret skal svare til den nationale kvalitetsklasse i den medlemsstat hvori det er fremstillet, jf. bilag II i Kommissionens forordning (EF) nr. 454/95.

Fodnote 7: Kommissionens direktiv 84/4/EØF.

Fodnote 8: Kommissionens forordning (EF) nr. 1758/94 (EFT L 183 af 19. 7. 1994, s. 14).

Fodnote 9: Kommissionens direktiv 78/633/EØF.«